**Žiadosť na schválenie BPS / kompostovacieho zariadenia**

Predložená písomná žiadosť na schválenie činnosti prevádzkarne na transformáciu VŽP a odvodené produkty podľa čl. 24 ods. 1 písm. g) nariadenia (ES) č. 1069/2009 a podľa § 39b zákona č. 39/2007 Z. z. musí obsahovať:

1. Obchodné meno, (podľa obchodného alebo živnostenského registra), sídlo (ulica, PSČ, obec), IČO prevádzkovateľa
2. Meno zodpovedného konateľa
3. Prevádzkareň – názov, presná adresa (ulica, PSČ, obec)
4. Druh a rozsah činnosti

*schválenie bioplynovej stanice(BPS) alebo kompostovacieho zariadenia* na transformáciu vedľajších živočíšnych produktov materiál kategórie 3: vypísať podľa čl. 10 nariadenia (ES) č.1069/2009 alebo materiál kategórie 2 (hnoj, obsah tráviaceho traktu) alebo materiál kategórie 2 po tlakovej sterilizácia:...

Uviesť či má /nemá BPS aj hygienizáciu.

Ak bude súčasťou činnosti aj preprava VŽP resp. hotových výrobkov (OP) je potrebné toto tiež uviesť do žiadosti a popísať spôsob vykonávania

1. Meno, adresa zodpovednej osoby za činnosť, kontakty (e-mail, telefón)

Dátum Meno konateľa a podpis

1. K žiadosti je potrebné priložiť:
   * číslo listu vlastníctva na stavbu, pozemok v ktorej sa má činnosť vykonávať alebo
   * kópiu nájomnej zmluvy na stavbu, pozemok v ktorej sa má činnosť vykonávať,
   * kolaudačné rozhodnutie

alebo

* + záväzný posudok RVPS na stavbu ku kolaudačnému rozhodnutiu,
  + rozhodnutie orgánov životného prostredia,
  + popis metódy transformácie,
  + popis vykonávania činnosti,
  + obchodné doklady, ich systém vystavovania a uchovávania, vedenie evidencie – vysledovateľnosť,
  + situačný plán – umiestnenie prevádzky v krajine (mapa), popis vzdialeností od obydlí, cesty, vodné toky, nádrže, farmy zvierat,
  + situačný plán prevádzkarne – rozmiestnenie a popis všetkých budov, cesty, vchody v rámci oplotenej časti prevádzky,
  + situačný plán prevádzkarne, popis priestorov, miestností, všetkých zariadení,
  + toky – pohyb osôb, pohyb VŽP - suroviny, pohyb medziproduktu, pohyb odvodeného produktu a

v čase schvaľovania predložiť vypracované a verifikované tieto dokumenty:

* HACCP,
* Plán vlastných kontrol,
* Sanitačný program,
* Program odpadov – čistička odpadových vôd, nakladanie s VŽP, ktoré sa nespracujú, nakladanie s odpadmi (napr. obaly)
* a ďalšie doklady v zmysle požiadaviek schvaľujúceho orgánu.